open-index/open-wikipedia-markdown huggingface dataset:
Irena Gasperavičiūtė

**Irena Ona Gasperavičiūtė** (, g. 1969 m. (?) šiaurės rytų Lenkijoje, Palenkės vaivadijos Seinų apskrities Punske) – mokytoja, Lenkijos lietuvių visuomenės veikėja.

## Biografija
Gimė ir augo Punsko verslininko šeimoje. Dar būdama moksleivė kartu su bendraminčiais įkūrė Lenkijos lietuvių jaunimo sąjungą. Baigusi Punsko licėjų, studijavo Vilniaus universitete lituanistiką. 1992 m. grįžusi į gimtinę, pradėjo dėstyti lietuvių kalbą ir literatūrą Punsko pagrindinėje mokykloje ir gimnazijoje. Keletą metų dalyvavo saviveikloje – vaidino Punsko Klojimo teatre.

Nuo 1996 metų – Lenkijos lietuvių dvisavaitinio žurnalo „Aušra“ vyriausioji redaktorė. 1998 m. išrinkta Lenkijos lietuvių bendruomenės pirmininke pirmą, o 2002 m. – antrą kartą. „Seinos“ – fondo Lenkijos lietuvių kultūrai ir švietimui remti – sekretorė. 2002 metais Lenkijos prezidento Aleksandro Kvasnievskio kvietimu įėjo į *Europinės integracijos tarybos* sudėtį.

Aktyvi Punsko bitininkų draugijos narė, dviejuose bitynuose turi 36 šeimas.

## Bibliografija
* Gasperavičiūtė, I. Tėvynės keliais – Lietuvių kalbos vadovėlis. Wydawnictwa Szkolne i Pedagogiczne, Warszawa, 1996.
* S. Birgelis, I. Gasperavičiūtė, J. S. Paransevičius. Lietuvių kūrybos antologija. Aušra, Punskas, 2000.
* I. Gasperavičiūtė. Žodis – tautos gyvybė. Lietuvių kalbos vadovėlis III gimnazijos klasei. Podręcznik języka litewskiego dla kl. III gimnazjum. Aušra, Punskas, 2001.

## Įvertinimas
* Ordino „Už nuopelnus Lietuvai“ Karininko kryžius
* Lietuvos didžiojo kunigaikščio Gedimino ordino Riterio kryžius
* Lietuvos URM garbės ženklas „Lietuvos tūkstantmečio žvaigždė“

## Nuorodos
* Biografija (lenk.)
* Informacija apie Lenkijos Europinės integracijos tarybą (lenk.)
* Irena Gasperavičiūtė ''Apie lietuvių kalbą dabartinėje Lenkijoje'' (liet.)
Taza (apačiai)

**Taza** (gimė 1842 – mirė 1876 rugsėjo 26 d.) – čirikavų apačių vadas, Kočizo sūnus ir Mango Kolorado anūkas.

1874 metais, mirus tėvui, Taza tapo čirikavų lyderiu, palaikė tėvo sudarytą taiką su baltaisiais. Tačiau Tazos autoritetas nebuvo toks didelis kaip tėvo, jis nesugebėjo suvietyti visų čirikavų kaip tėvas. Vėl prasidėjo plėšikiški antpuoliai prieš naujakurius. Dėl to 1876 metais atėjo įsakymas perkelti juos iš Čirikavų rezervato Arizonoje į San Karlo rezervatą Naujojoje Meksikoje. Taza sutiko su perkėlimu, tačiau jam pakluso tik dalis čirikavų. Dalis apačių pabėgo į Meksiką su Geronimo, kur tęsė kovą ir su meksikiečiais ir su amerikiečiais.

1876 metų vasarą Taza su apačių delegacija, kartu ir Eskiminzinas, apsilankė Vašingtone. Kelionės metu jis susirgo plaučių uždegimu ir mirė. Buvo palaidotas Kongreso kapinėse. Delegacijai grįžus, jo jaunesnis brolis Naiče negalėjo patikėti, kad jis mirė nuo ligos.

## Išnašos
Kuprotosios čiulpikės

**Kuprotosios čiulpikės** (*Xyrauchen*) - čiulpikinių (*Catostomidae*) šeimos žuvų gentis.

## Rūšys
* Kuprotoji čiulpikė *[[Xyrauchen texanus]]*
Kininės čiulpikės

**Kininės čiulpikės** (*Myxocyprinus*) - čiulpikinių (*Catostomidae*) šeimos žuvų gentis.

## Rūšys
* Kininė čiulpikė *[[Myxocyprinus asiaticus]]*
Algis Uzdila

**Algis Uzdila** (g. 1937 m. balandžio 25 d. Kreivėnų k., Lenkijoje) – mokytojas ir poetas, Lenkijos lietuvių visuomenės veikėjas.

## Biografija

Gimė ir augo ūkininko šeimoje. Baigęs Suvalkų bendrojo lavinimo licėjų studijavo Vilniaus universitete lietuvių kalbą ir literatūrą. Mokytojavo Seinų ir Punsko licėjuose, kurį laiką – Punsko licėjaus direktorius. Trisdešimt metų vadovavo Punsko lietuvių kultūros namų „Jotvos“. šokių ansambliui. Paskelbė straipsnių Lenkijos lietuvių dvisavaitiniame žurnale „Aušra“, apie trisdešimt metų buvo jos korektoriumi. Sudarė penkis lietuvių kalbos vadovėlius pagrindinei mokyklai. Lietuvos nepriklausomųjų rašytojų sąjungos narys (2015 m.).

A. Uzdila siekė reformuoti lietuvių kalbos rašybą ir atsisakyti „kepurėlių“ virš raidžių *č*, *š*, *ž*, taip pat nosinių ir kitų diakritinių ženklų. Vietoj to siūlė plačiau naudoti raidę *h* – taip lietuviams supaprastėtų naudojimasis kompiuteriu. Kartu mokytojas diegė naujadarus: pvz., vietoj kompiuterijoje naudojamo anglizmo „skaneris“ rekomendavo vartoti lietuvišką „skleislis“ ir t. t.

## Šaltiniai

## Bibliografija
* Algis Uzdila. Žiemkenčių giesmės, Aušra, Punskas, 2006 
* Algis Uzdila. Pelenų žiedai. (Istorinė muzikinė drama) 
* Miejsce w sercu – Lenkijos lietuvių poetų rinktinė, 2009

## Nuorodos
* Autobiografija (iš knygos „Punsko Kovo 11-osios licėjui 50 metų“)
T-40 (traktorius)

**T-40** – ratinių traktorių markė, 1961–1995 m. gaminta Rusijoje, Lipecko traktorių gamykloje (LTZ). Traktorius skirtas lengvų dirvų arimui, grūdinių kultūrų apdirbimui, sniego valymui, transportavimui. Traktoriuje sumontotas keturių cilindrų, keturtaktis, oru aušinamas dyzelinis variklis D-37 ar D-144, gamintas Vladimiro traktorių gamykloje. D-37 variklio galia , o D-144 – 50 AG. Variklis užkuriamas elektrostarteriu arba paleidžiamuoju benzininiu varikliu PD8. Transmisija mechaninė.

## Modifikacijos

### Traktoriai su D-37 varikliu
* T-40 − bazinis modelis su galiniu prievadu;
* T-40A − modelis su pilnu prievadu;
* T-40AN − modelis su galiniu prievadu, žemesne prošvaiste ir aukščiu. Skirtas darbui šlaituose;
* T-50A − pramoninė modifikacija darbui su vienakaušiu pakrovėju.

### Traktoriai su D-144 varikliu
* Т-40M − galinio prievado;
* T-40AM − modelis su pilnu prievadu;
* T-40ANM − modelis su pilnu prievadu, žemesne prošvaiste, darbui šlaituose.
T-40

**T-40** gali reikšti:
* T-40 – tarybinis lengvasis tankas;
* T-40 – TSRS gamybos ratinis traktorius.
KamAZ-43114

**KamAZ-43114** – bortinis vilkikas gaminamas Kamos Automobilių Gamykloje (KamAZ).

## Techniniai duomenys
* Ratų formulė – 6x6
* Svorio parametrai
** Sukomplektuoto sunkvežimio masė, kg – 9030
** Keliamoji galia, kg – 6090
** Pilna masė, kg – 15450
* Variklis
** Modelis – KAMAZ 740.31-240 (Euro-2)
** Tipas – dyzelinis su turboįputimu
** Galia kW(a.j.) – 176(240)
** Cilindrų skaičius ir išdėstymas – 8, V-formos
** Darbinis tūris, l – 10,85
* Pavarų dėžė
** Tipas – mechaninė
** Pavarų skaičius – 10
* Kabina
** Tipas – įrengta virš variklio
** Įranga – be arba su miegamąja vieta
* Ratai ir padangos
** Ratų tipas – diskiniai
** Padangų tipas – pneumatinės, kamerinės
** Padangų dydis – 425/85 R21 (1260x425-533R)
* Platforma
** Platforma bortinė, su metaliniais atlošiamais bortais
** Vidiniai išmatavimai, mm – 4800х2320
** Bortų aukštis, mm – 500
* Bendros charakteristikos
** Didžiausias greitis, km/h – 90
** Maksimali galima sunkvežimio įveikimo įkalnė, % ne mažiau, – 31
** Posūkio spindulys, m – 11,3

## Nuorodos

* Oficiali svetainė
Vengrijos asteroidai

Vengrijos asteroidų (VA) grupės orbita yra tarp 1,78 ir 2,00 av nuo Saulės. Asteoroidai paprastai turi mažą entricitetą (0,18), ir posvyrio į Žemės orbitos plokštumą kampą, nuo 16 iki 34 laipsnių. Jų periodai yra maždaug 2,5 metų. Jie rezonuoja su Jupiterio 9 : 2 ir Marso ir 3:2 periodais. Asteoroidai pavadinti pagal didžiausio nario vardą: 434 Hungaria.
 
Dauguma VA yra E tipo asteroidai, o tai reiškia, jie turi labai ryškų paviršių ir didelį albedą, paprastai virš 0.30. Nepaisant jų didelio albedo, nei vieno nesimato su žiūronais, nes jie yra pernelyg maži: didžiausias (434 Hungaria) yra tik apie 20 km dydžio.
VA kilmė yra gerai žinoma. Jų orbita rezonuoja su Jupiterio santykiu 4:1, mažoji pusašė yra 2.06 av. Kiekvienas orbitoje skriejantis kūnas yra smarkiai veikiamas Marso ir Jupiterio gravitacinio lauko, ir nustumiamas į Kirkwoodo plyšį.

## Nuorodos
# a b c d e f Spratt, Christopher E. (April 1990). "The Hungaria group of minor planets". Royal Astronomical Society of Canada, Journal (ISSN 0035-872X) 84 (2): 123–131.
# EasySky - Screenshots
# Asteroid lightcurves
# Distance of Mars from Earth
KamAZ-5320

**KamAZ-5320** – Tarybų Sąjungos ir Rusijos triašis bortinis sunkvežimis-vilkikas su 6×4 ratų formule. 1976–2001 m. gamintas Kamos automobilių gamykloje. Buvo pirmasis „KamAZ“ markės modelis. Taip pat buvo naudojamas kaip autotraukinys su priekaba. Kėbulas – metalinė platforma su atverčiamais šoniniais ir galiniu bortais ir tentu. Kabina – trivietė, metalinė, atidaroma į priekį su saugos diržų tvirtinimo vietomis. Pagrindinė priekaba – tokio paties dydžio „GKB 8350“ ().

## Techniniai duomenys
* Ratų formulė – 6×4
* Gabaritiniai matmenys
** Ilgis – 7395 mm
** Plotis – 2500 mm
** Aukštis – 2830 mm
** Galinių ratų bazė – 1320 mm
** Atstumas tarp priekinių ratų – 2010 mm
** Atstumas tarp galinių ratų – 1850 mm
** Mažiausia prošvaistė – 385 mm
** Krovimo aukštis – 1370 mm
* Svorio parametrai
** Sukomplektuoto sunkvežimio masė – 7184 kg
** Keliamoji galia – 8000 kg
** Velkamos priekabos maksimali masė – 8000 kg
** Pilna masė – 15 305 kg
* Variklis
** Modelis – KamAZ-740.10
** Tipas – dyzelinis atmosferinis
** Galia – 180 arba 210 AG
** Cilindrų skaičius ir išdėstymas – 8, V formos
** Darbinis tūris – 10,85 l
* Pavarų dėžė
** Tipas – 5 pavarų mechaninė su dviejų pakopų dalikliu (5*2)
** Sankaba – sausa, dviejų diskų
* Kabina
** Tipas – įrengta virš variklio
** Įranga – be miegamosios vietos
* Ratai ir padangos
** Ratų tipas – bediskiai
** Padangų tipas – pripučiamos su kameromis
** Padangų dydis – 9.00R20 (260R508)
* Platforma
** Bortinė, su metaliniais atverčiamais bortais
** Vidiniai matmenys – 5200×2320 mm
* Bendros charakteristikos
** Didžiausias greitis – 85 km/h
** Vidutinės autotraukinio kuro sąnaudos – 35 l/100 km
** Kuro atsarga – 170 l
** Maksimali galima sunkvežimio įveikimo įkalnė – ne daugiau 30 %
** Išorinis posūkio spindulys – 9,3 m
** Pilnai pakrauto autotraukinio stabdymo kelias esant 40 km/h – 21 m
FIFA U-20 pasaulio taurė

**FIFA U-20 pasaulio taurė** – jaunių (iki 20 metų) pasaulio futbolo čempionatas, vykstantis kas dveji metai. Turnyrą organizuoja FIFA. Pirmasis turnyras buvo surengtas 1977 m. Iki 2005 m. vadinosi FIFA pasaulio jaunimo čempionatu.

Daugiausia apdovanojimų yra iškovojusi Argentinos rinktinė (šešis), Brazilija – keturis, Portugalijos rinktinė laimėjo dukart, o Vokietijos, Ispanijos, buvusių Tarybų Sąjungos ir Jugoslavijos rinktinės laimėjo po kartą.

## Kvalifikacija

Finalinį turnyrą sudaro 24 komandos, 23 iš jų patenka iš šešių konfederacijų organizuojamų jaunimo pirmenybių. Tokiose pirmenybėse dalyvauja ir titulą ginanti rinktinė. Tik turnyrą organizuojanti šalis patenka automatiškai.

Iki 1997 m. turnyras dar buvo žinomas kaip FIFA Coca-Cola taurė.

## Rezultatai

### Santrauka

* **Legenda**:
** ** - po pratesimo*

## Nuorodos

FIFA U-20 svetainė internete
Maurice Garin

**Maurice-Francios Garin** (1871 m. kovo 3 d. Arvjere, Italijoje – 1957 m. vasario 19 d. Lanse, Prancūzijoje) buvo italų dviračių plento dviratininkas, geriausiai žinomas kaip 1903 m. Tour de France laimėtojas. Jis laimėjo ir 1904 m. Tour de France, bet buvo diskvalifikuotas, nes išaiškėjo kad jį ir dar kelis lenktynininkus traukė automobiliai.

## Šaltiniai
Šlyžiai

:: *Apie kaimą žr. [[Šlyžiai (kaimas)]]*.

**Šlyžiai** (*Neonoemacheilus*) - plokščiųjų vijūnų (*Balitoridae*) šeimos žuvų gentis.

## Rūšys
* *[[Neonoemacheilus assamensis]]* 
* *[[Neonoemacheilus labeosus]]* 
* *[[Neonoemacheilus mengdingensis]]* 
* *[[Neonoemacheilus morehensis]]* 
* *[[Neonoemacheilus peguensis]]*
ir daug kitų.
Alatris

**Alatris** () – miestas ir komuna centrinėje Italijoje, Lacijuje, Frozinonės provincijoje, 502 m aukštyje virš jūros lygio, Kozos upės slėnyje, į šiaurę nuo Frozinonės. Išlikęs pelasgų akropolis su beveik pilnai išlikusiomis sienomis. Išorinės sienos praplėstos viduramžių bokštais, su vartais. Taip pat yra Kazagrandžių rūmai, vyskupų rūmai, seminarija, katedra.

## Istorija
Įkurtas 1830 m. pr. m. e. kaip Alatrijus, minimas Strabono. Priklausė Herničių federacijai. Nuo 306 m. pr. m. e. užimtas Romos.

## Šaltiniai
Aštuonūsiai šlyžiai

** Aštuonūsiai šlyžiai** (*Lefua*) – plokščiųjų vijūnų (*Balitoridae*) šeimos žuvų gentis.

## Rūšys
* Aštuonūsis šlyžys (*[[Lefua costata]]*)
* Japoninis aštuonūsis šlyžys (*[[Lefua echigonia]]*)
* *[[Lefua nikkonis]]*
* *[[Lefua pleskei]]*
Obeliskas

**Obeliskas** – aukštas, keturbriaunis, smailėjantis monumentas su piramide viršūnėje. Senovės obeliskai gaminti iš vieno akmens gabalo. Jų tėvyne laikomas Egiptas, nors daug mažesnių obeliskų yra randama Europoje ir Amerikoje.

## Senovės obeliskai

### Egiptiečių obeliskai
Yra žinomi 29 egiptietiški obeliskai iš kurių vos 9 šiuo metu yra Egipte.
* Egiptas:9
** Tutmozio I obeliskas Luksore
** Ramzio II obeliskas Luksore
** Hačepsutos obeliskas Luksore
** Sensureto I obeliskas Kaire
** Ramzio III obeliskas Luksore
** Ramzio II obeliskas Geziroje 20,4 m
** Ramzio II obeliskas Kaire 16,97 m
** Sečio II obeliskas Luksore 7 m
** Sensureto I obeliskas Krokodilopilyje 12,9 m

* Italija:11
** 8 obeliskai Romoje
** Duomo obeliskas Katanijoje
** Urbine
** Boboli sodai

* Jungtinė Karalystė:4
** Tutmozio III obeliskas Londone
** Amenchotepo II obeliskas Durheme
** Ptolemėjaus IX obeliskas Dorsetas
** NaktaneboII obeliskas Londone

* Prancūzija:1
** Ramzio II obeliskas Paryžiuje

* Izraelis:1
** Kasearijos obeliskas

* Lenkija:1
** Ramzio II obeliskas Poznanėje

* Turkija:1
** Tutmozio III obeliskas Stambule

* JAV:1
** Tutmozio III obeliskas Niujorke

## Asirija
Asirijos imperijoje buvo rastas X amžiuje prieš mūsų erą pastatytas Juodasis obeliskas, kuris šiuo metu eksponuojamas muziejuje Londone.

## Etiopija

Nemažai obeliskų buvo rasta Etiopijoje tačiau šiuo metu išlikęs tik Karaliaus Ezeno obeliskas Aksume atrastas IV amžiuje.

## Bizantija
Bizantijoje yra pastatytas vienintelis obeliskas Konstantino VII Purpurinio paliepimu 905 m. – 959 m. ir padengtas bronzinėmis konstrukcijomis.

## Kerala
Keralos obeliskai buvo gaminami iš kitokių akmenų ir priminė kryžius, todėl skiriasi labiausiai palyginus su kitais senoviniais obeliskais.

## Pietų Amerika
Pietų Amerikos Čavin de Uantaro regione buvo rastas vienintelis obeliskas. Ligi 2008 m. liepos mėn. jis buvo laikytas Limos muziejuje, kol buvo pergabentas į nacionalinį muziejų.

## Nuorodos
* Pasaulio obeliskai
Wolfgang Petrick

**Volfgangas Petrikas** (, g. 1939 m. sausio 12 d., Berlyne) – vokiečių dailininkas, skulptorius, grafikas ir architektas.

## Biografija

Nuo 1958 iki 1965 m. Volfgangas Petrikas studijavo biologiją ir meno studijas Aukštojoje Meno universitete, Berlyne. Nuo 1975 iki 2007 m. jis buvo HdK (Hochschule der Künste, dabar – Berlyno menų universitetas) profesorius, iki 1993 m. – Berlyno Meno Akademijos narys. Volfgangas Petrikas gyveno ir dirbo Berlyne, o nuo 1994 m. taip pat ir Niujorke.

## Nuorodos

* Asmeninis Wolfgango Petriko tinklalapis
Trojėnai (astronomija)

**Trojėnai** arba **Trojos asteroidai** skrieja prieš ir už Jupiterio, išilgai šios planetos orbitos ir yra susikaupę aplink Lagranžo taškus L 4 ir L 5. 
Astronomijoje "trojan" reiškia nykštukinę planetą ar gamtinį palydovą, kuris skrieja apie planetą jos orbitoje, viename iš dviejų Lagranžo stabilių taškų, L 4 ir L 5, kurie yra 60 laipsnių kampu nuo planetos.

Šis terminas iš pradžių vartotas Trojos asteroidams skriejantiems aplink Jupiterį Lagranžo taškuose. Vėliau jų buvo rasta skriejančių Lagranžo taškuose Neptūno ir Marso orbitose. Be to, yra žinomi Trojos asteroidai, kurie skrieja dviejų Saturno vidutinių palydovų orbitose.

Terminas „Trojėnai“ paprastai reiškia būtent Jupiterio Trojos asteroidus, kurių yra tiek daug, kaip asteroidų asteroidų juostoje.
5261 Eureka, (101429) 1998 VF31, (121514) 1999 UJ7 ir 2007 N 2 yra Marso Trojos asteroidai.
Yra žinomi šeši Neptūno Trojos asteroidai.

## Išnašos

## Taip pat skaitykite

# Hilda šeimos asteroidai
# Lagranžo taškų sąrašas
# Lagranžo taškas
# Trojos planetos
# Trojos mėnulis
KamAZ-5410

**KamAZ-5410** – vilkikas, kuris buvo gaminamas Kamos Automobilių Gamykloje (KamAZ) nuo 1972 m. iki 2002 m.

## Techniniai duomenys
* Ratų formulė – 6x4
* Svorio parametrai
** Sukomplektuoto sunkvežimio masė, kg – 6650
** Pilna masė, kg – 25900
* Variklis
** Modelis – KAMAZ 740.10
** Tipas – dyzelinis su turboįputimu
** Galia kW(a.j.) – 154(210)
** Cilindrų skaičius ir išdėstymas – 8, V-formos
** Darbinis tūris, l – 10,85
* Pavarų dėžė
** Tipas – mechaninė
** Pavarų skaičius – 5
* Kabina
** Tipas – įrengta virš variklio
** Įranga – su miegamąja vieta
* Ratai ir padangos
** Ratų tipas – nediskiniai
** Padangų tipas – pneumatinės, kamerinės
** Padangų dydis – 9.00R20 (260R508)
* Bendros charakteristikos
** Didžiausias greitis, km/h – 80
** Maksimali galima sunkvežimio įveikimo įkalnė, % ne mažiau, – 18
** Posūkio spindulys, m – 8,5

## Nuorodos

* Oficiali svetainė
Adidas

**Adidas** (pavadinta pagal vieno iš įkūrėjų pravardę ir pavardės pirmąsias tris raides) – Vokietijos sportinių drabužių, avalynės, inventoriaus gamintojas. Kompanija yra didžiausia sporto avalynės gamintoja Europoje ir antra didžiausia sportinės avalynės gamintoja pasaulyje.

## Istorija
Įkurta 1924 m. dviem broliams – Adolfui ir Rudolfui Dassler – po Pirmojo pasaulinio karo grįžus į gimtąjį miestelį Hercogenaurachą, Bavarijoje.

Iš pradžių firma buvo pavadinta *Gebrüder Dassler Schuhfabrik* (brolių Dassler batų fabrikas). Broliai batus kūrė savo namų rūsyje. Miestelyje, kuriame jie gyveno, elektros tuomet dar nebuvo, todėl broliai prietaisams reikalingą elektros energiją gamindavo mindami stovintį dviratį.

1936 m. Adolfas, pravarde Adi, Berlyno vasaros olimpinėse žaidynėse rėmė amerikiečių bėgiką Jesse Owens (pirmąjį juodaodį sportininką, turėjusį rėmėjų). Owens avėdamas brolių kurtais batais laimėjo keturis aukso medalius bei išgarsino Dassler batus, kuriuos netrukus pradėjo rinktis geriausi pasaulio  sportininkai ir nacionalinės komandos. Verslas sekėsi, Dassler įmonė parduodavo po 200 000 porų batų kasmet (prieš prasidedant Antrajam pasauliniam karui).

1945 m. balandį amerikiečių karinės pajėgos buvo besunaikinančios Dassler fabriką, karo metu  gaminusį prieštankinius ginklus, tačiau Adolfo žmonai Kathe pavyko įtikinti karius, jog firma ir jos darbuotojai susidomėję tik sportinės avalynės gamyba. Amerikiečių kariai netrukus tapo pagrindiniais Dassler batų pirkėjais.

1947 m. broliai išsiskyrė – Rudolfas įkūrė savo firmą, pavadinimu Puma (pagal tėvo pravardę), o Adolfas 1949 m. rugpjūčio 18 d. pervadino savo firmą Adidas (**Adi** **Das**sler). Nuo to laiko broliai nuolat pykosi ir tose pačiose kapinėse yra palaidoti kiek įmanoma toliau vienas nuo kito. 

Dabar Adidas yra viena didžiausių ir žinomiausių sportinės aprangos ir avalynės gamintojų pasaulyje.

## Nuorodos
* ''adidas'': prekės ženklo istorija
Eddy Merckx

**Edouard Louis Joseph, Baron Merckx** (g. 1945 m. birželio 17 d., Belgijoje) – nebelenktyniaujantis profesionalus belgų plento dviratininkas, olimpietis.

Prancūzų žurnalas *Vélo* jį pavadino „tituluočiausiu kada nors gyvenusiu dviratininku“. Jis laimėjo Tour de France 5 kartus, laimėjo Giro d’Italia ir Vuelta a España, laimėjo pasaulio čempionatus kaip pradedantysis ir kaip profesionalus dviratininkas, bei sumušė pasaulio valandos rekordą (ilgiausias atstumas nuvažiuotas per 1 valandą). Jis taip pat dalyvaudavo ir treko lenktynėse.

## Šaltiniai
Trojos palydovas

**Trojos palydovas** arba **Trojos mėnulis** – gamtinis palydovas, skriejantis L4 ir L5 Lagranžo taškuose. Jie pavadinti pagal analogiją su Trojos asteroidais, kurie užima L4 ir L5 Jupiterio – Saulės sistemos taškus.

Keturi pavyzdžiai yra žinomi Saturno sistemoje: Telesta ir Kalipsė tarp Tetijos, o Elenė ir Polideukas tarp Dionės. Žemės – Mėnulio Lagranžo taškai yra nuolat stebimi, bet nieko, išskyrus galimus nežymius dulkių sutankėjimus (žr. Kordylevskio debesys) nebuvo rasta.

## Taip pat skaitykite

# Trojos asteroidai
# Trojos planetos
# Lagranžo taškų sąrašas
# Lagranžo taškas
Dažinė urlija

**Dažinė urlija** (*Bixa orellana*) – *[[Bixaceae]]* šeimos krūmų ar nedidelių medžių rūšis. Paplitusi tropinėje Amerikoje, o nuo XVII a. auginama ir Pietryčių Azijoje.

Aukštis 2-4 m, kartais pasiekia 6 m. Laja žema ir plati. Lapai paprasti, dideli, 6-27 cm ilgio ir 4-19 cm pločio. Žiedai 3-6 cm skersmens, rausvi. Vaisius – 2-6 cm ilgio raudona sėklų dėžutė, padengta tankiais dygliais. Subrendusi įgauna tamsiai raudoną ar rudą spalvą. Kiekvienoje dėžutėje yra 10-50 sėklų.

Iš dažinės urlijos sėklų gaunamas natūralus pigmentas anatas, naudojamas kaip maisto dažiklis. Urlijos dažai naudojami vietinių indėnų, kūno ir plaukų dažymui. Įvairios augalo dalys naudojamos liaudies medicinoje. Taip pat iš jos gaminami vaistai prostatito gydimui.

## Šaltiniai


File:Bixa bluete.jpg|Žiedas
File:Bixa orellana.jpg|Vaisiai
File:Urucum (bixa orellana) seeds.jpg|Sėklos
File:Bixa orellana MHNT.BOT.2009.13.33.jpg|Bixa orellana - Museum specimen
Berlyno menų universitetas

**Berlyno menų universitetas** (, *UdK Berlin*; ; anksčiau  'Berlyno aukštoji menų mokykla') – seniausia ir mažiausia iš visų Berlyno 4 aukštųjų mokyklų. Seniausia aukštosios mokyklos pirmtakė, įkurta 1696 m.

## Nuorodos
* Oficialus universiteto tinklalapis (vokiečių, anglų k.)
Urlijiniai

**Urlijiniai** (*Bixaceae*) – negausi žiedinių augalų šeima, priklausanti dedešviečių (*Malvales*) eilei, nors pagal Cronquist sistemą priskiriama našlaitiečiams (*Violales*).

Šeimai priklauso 3 sumedėjusių augalų gentys ir 25 rūšys, paplitusios tropiniuose kraštuose.

## Gentys

* Urlija (*Bixa*)
* Pūkmedis (*Cochlospermum*)
* *[[Amoreuxia]]*
Jurgis Gediminas Jakubčionis

**Jurgis Gediminas Jakubčionis** (1937 m. kovo 4 d. Piliuonoje – 2010 m. gruodžio 7 d. Vilniuje) – Lietuvos inžinierius, pasipriešinimo sovietiniam okupaciniam režimui dalyvis.

## Biografija
1965 m. baigė Baumano aukštąją technikos mokyklą Maskvoje. 1965–1986 m. Lietuvos mokslų akademijos Fizikos, Puslaidininkių fizikos instituto inžinierius, Lietuvos informacijos instituto mokslinis bendradarbis. Vienas ir su kitais padarė išradimų autorius.

1975–1986 m. su kitais organizavo nelegalios literatūros (Lietuvių enciklopedija t. 15, A. Šapokos Lietuvos istorija, Dž. Orvelo Gyvulių ūkis, B. Brazdžionio, A. Maceinos ir kitų knygų) spausdinimą dideliais tiražais ir platinimą. Su kitais rengė etnografines šventes, sovietinės valdžios nutylimų Lietuvai svarbių įvykių – S. Dariaus ir S. Girėno žūties, Ldk Vytauto, 1920 m. Lietuvos-Sovietų Rusijos taika ir kt. minėjimus. Dėl šios veiklos sovietinės valdžios persekiotas, ne kartą atleistas iš darbo, 1986 m. pab. suimtas, dėl amnestijos 1987 m. pr. paleistas. 1988 m. įsitraukė į Sąjūdžio veiklą, dalyvavo rengiant Lietuvos Respublikos Konstitucijos projektą. 1990–1995 m. Vilniaus miesto tarybos deputatas. Etnografinių dainų klubo „Raskila“ bei katalikiškų giesmių būrelio „Karunka“ narys. 1992–2006 m. Lietuvos blaivybės fondo tarybos pirmininkas, Vyskupo M. Valančiaus blaivystės sąjūdžio valdybos narys, visuomeninės organizacijos „Tėvai prieš narkotikus“ pirmininkas. Suteiktas 2006m. tesinis Rezistencijos dalyvio [RD] statusas.

## Šaltiniai
Urlija

**Urlija** (*Bixa*) – urlijinių (*Bixaceae*) šeimai priklausanti augalų gentis. Sudaro 4 medžių ar krūmų rūšys, augančios tropinėje Amerikoje. Dažinė urlija auga nuo pat Meksikos iki Argentinos bei auginama Pietryčių Azijoje, o kitos rūšys endeminės Amazonijoje.

## Rūšys
* *[[Bixa arborea]]*
* *[[Bixa excelsa]]*
* Dažinė urlija (*Bixa orellana*)
* *[[Bixa platycarpa]]*
Petras Jakubėnas

**Petras Jakubėnas** (g. 1947 m. birželio 28 d. Šaukšteliškiuose prie Dubingių) – Lietuvos inžinierius, karinis veikėjas, pulkininkas.

## Biografija
1969 m. baigė Kauno politechnikos instituto Vilniaus filialą, inžinierius mechanikas. 1971–1991 tarnavo TSRS ginkluotose pajėgose, paskutinės pareigos – pulko vadas bei inžinerinės tarnybos viršininkas, 1988 m. pulkininkas. 1992 m. sausio mėn. – 1993 m. kovo mėn. Lietuvos Respublikos Karinės administracijos departamento direktoriaus pavaduotojas; 1993 m. kovo mėn. – gruodžio mėn. – Krašto apsaugos ministerijos Vyriausiosios inspekcijos generalinio inspektoriaus pavaduotojas, pulkininkas. 1993 gruodžio mėn. – 1994 m. rugpjūčio mėn. KAM Valstybės sienos apsaugos tarnybos ginkluotės skyriaus viršininkas. 1994 m. rugpjūčio mėn. – 1995 m. balandžio mėn. Lietuvos Respublikos Karinės vadovybės aparato Generalinio štabo karinio aprūpinimo valdybos viršininkas. 

1995 m. balandžio mėn. – 1998 m. lapkričio mėn. dirbo Pasienio policijos departamente (PPD) Inžinerinio-techninio skyriaus, nuo 1995 m. birželio mėn. – Kadrų tarnybos Profesinio ir kovinio rengimo skyriaus viršininkas, nuo 1996 m. spalio mėn. – PPD vyriausiojo komisaro pavaduotojas kadrų ir socialiniams klausimams, nuo 1997 m. gegužės mėn. – PPD vyr. komisaro pavaduotojas – štabo viršininkas, 1998 m. gegužės mėn. – 1998 m. lapkričio mėn. – PPD štabo valdymo tarnybos viršininkas.

## Šaltiniai
Sintaksė

**Sintaksė** () – gramatikos dalis, nagrinėjanti sakinių tarpusavio ryšius, jų sudarymo būdus ir žodžių junginių sandarą. Pastaruoju metu sintaksei priskiriamas ir teksto, sakinių sąsajos tyrinėjimas. Sintaksės tyrimo esmę visada sudaro žodžių tarpusavio santykiai, žodžių ar sakinių jungimo taisyklės.

Pagrindinis sintaksinis vienetas – sakinys, jis gali būti skaidomas žodžių junginiais ir sakinio dalimis. Sintaksei priklauso ir teksto vienetai, taip pat ne tik sakinys, tekstas, bet ir tarpinis vienetas – žodžių junginys. Žodžių junginio ryšius rodo žodžio forma, ypač linksnis, skaičius bei giminė.

Sintaksė turi dvejopą reikšmę: teorinę ir praktinę. Teorinė reikšmė išryškėja lyginant ją su kitomis kalbos mokslo šakomis. Svarbi ir praktinė sintaksė. Reikia mokėti praktiškai sudaryti sakinius, juos jungti į tekstą. Turima žinoti visus galimus ir negalimus rašybos variantus, kad neatsirastų klaidų bei netaisyklingų konstrukcijų. Sintaksinės konstrukcijos taisyklingumas dažniausiai nustatomas atsižvelgiant į vidinius kalbos dėsnius, taikomi tautosakos, liaudies kalbos, geriausių lietuvių rašytojų kūrinių pavyzdžiai.

## Sintaksės tyrimo aspektai
Sakinys ir tekstas – svarbūs komunikaciniai sintaksės vienetai, kurių analizė negali ribotis vienu aspektu. Siūlomi trys sintaksės tyrinėjimo aspektai: semantinis, komunikacinis ir gramatinis. Šių aspektų painioti negalima, tačiau, siekiant visapusiško sintaksės tyrinėjimo, jie galėtų teigiamai vienas kitą papildyti.

* **Semantiniu aspektu** tiriami įvairūs sakiniai ir tekstai, pavyzdžiui, tekstų santykis su faktais, denotatais. Sakinio semantika nagrinėjama semantinėmis ašimis – predikato ir subjekto. Kaip ir objektas, subjektas gali būti reiškiamas įvairiais linksniais.

* **Komunikaciniu aspektu** tiriamos sakinių temos ir remos. Tema parodo ryšį su ankstesniais sakiniais, ankstesne informacija, kalbą daro suprantamą. Rema teikia naujas, aktualias, nežinomas informacijas, dėl jos ir konstruojamas sakinys.

* **Gramatiniu aspektu** tiriama konstrukcinė sandara, sakinių struktūriniai blokai (veiksnio ir tarinio grupės, tarpusavio santykiai, priklausomųjų žodžių ryšiai su jais).

## Junginių gramatiniai ryšiai
Sintaksės žodžių junginių analizė padeda išryškinti sintaksinius santykius, kurių neišryškina net sakinio dalys. Junginiai analizuojami pagal prijungiamuosius ryšius (derinimą, valdymą, šliejimą), predikatinius, sujungiamuosius, pridėtinius dvigubus santykius (išplėstinių, patikslinamųjų sakinio dalių, predikatinio pažyminio, opoziciniai santykiai).

## Nuorodos

* http://ualgiman.dtiltas.lt  Tinklalapis apie sintaksę. 
* http://blogas.lt  Kitas tinklalapis apie sintaksę.
Vincas Jakubauskas

**Vincas Jakubauskas** (1921 m. rugpjūčio 28 d. Krosnėnai, Lazdijų valsčius – 1994 m. balandžio 22 d. Kaunas) – Lietuvos inžinierius mechanikas, technologijos mokslų daktaras.

## Biografija
1952 m. baigė Lietuvos žemės ūkio akademiją. 1961 m. technikos mokslų kandidatas.

Nuo 1952 m. Mechanizacijos instituto bendradarbis, 1961–1986 m. Tręšimo sektoriaus vedėjas. 1983 m. ir 1988 m. 2 išradimų autorius.

## Bibliografija
* Organinės trąšos, su A. Žaliu, 1969 m.
* Mechanizuoto tręšimo technologijos pagrindai, monografija, 1973, rusų k.

## Įvertinimas
* 1979 m. LTSR valstybinė premija

## Šaltiniai
Sigitas Jakubauskas

**Sigitas [[Jakubauskas]]**:

* Sigitas Jakubauskas (1956) – teatro ir kino aktorius;
* Sigitas Jakubauskas (1958) – futbolininkas.
Šeriažandžiai

**Šeriažandžiai** (*Chaetognatha*) – kirmėliškos išvaizdos jūrinių gyvūnų tipas. Paplitę visame pasaulyje, sudaro didelę planktono dalį. 20 % rūšių bentosinės, gali prisitvirtinti prie dumblių ir uolų. Dydis svyruoja nuo 2 mm iki 12 cm. Plaukia naudodamiesi pelekais, vingiuoja dorso-ventraline kryptimi. Dauguma skaidrūs, kai kurios giliavandenės rūšys oranžinės spalvos. Žinoma daugiau nei 120 šiuolaikinių rūšių, priklausančių maždaug 20 genčių. Nuo bendro antriniaburnių (Deuterostomia) kamieno atsiskyrė labai anksti.

Neturi kraujotakos sistemos, bet jos funkciją atlieka celominis skystis. 3 celomo skyriai: galvos, liemens ir uodegos. Taip pat neturi šalinimo, kvėpavimo sistemų.

Žarnynas paprastas. Jame maistas stumdomas pirmyn ir atgal, kol galutinai suskaidomas. Virškinimas ekstraląstelinis.

Hermafroditai, apvaisinimas vidinis. Vystosi be metamorfozės (tiesioginis vystymasis).

Nuodingi, nuodai - bakterinės kilmės tetradotoksinas. Plėšrūs, dažnai gaudo smulkius vėžiagyvius (pavyzdžiui, irklakojus). Grobį pajunta pagal jų skleidžiamas vibracijas vandenyje ir sučiumpa chitininiais šeriais, esančiais ant galvos. Turi odos raukšlę - kapišoną, kuriuo gali apgaubti šerius ir taip sumažinti vandens pasipriešinimą.
Julijona Jakubynaitė

**Julijona Jakubynaitė** (1925 m. kovo 12 d. Čiurlionyse, Simno valsčiuje – 2018 m. rugpjūčio 2 d. Babtuose) – Lietuvos agronomė daržininkė, biomedicinos mokslų daktarė.

## Biografija
1953 m. baigė Lietuvos žemės ūkio akademiją. 1993 m. biomedicinos mokslų daktarė.

1953–1961 m. dėstė Rietavo žemės ūkio technikume. 1961–1966 m. Kretingos žvėrininkystės ūkio agronomė. 1966–1999 m. dirbo Sodininkystės ir daržininkystės institute. Mokslinio darbo kryptis – žalumyninių daržovių agrotechnika ir sėklininkystė.

## Bibliografija
* Gūžinės salotos šiltadaržiuose, 1975 m.
* Daržovių auginimo šiltnamiuose technologijos, 1979 m.
* Salotų sėklų auginimas, 1993 m.
* Daržovės ir prieskoniniai augalai, su kitais, 1993 m.

## Šaltiniai
KamAZ-54115

**KamAZ-54115** – vilkikas gaminamas Kamos Automobilių Gamykloje (KamAZ).

## Techniniai duomenys
* Ratų formulė – 6x4
* Svorio parametrai
** Sukomplektuoto sunkvežimio masė, kg – 7400
** Puspriekabės pilna masė, kg – 26850
** Vilkiko pilna masė, kg – 34400
* Variklis
** Modelis – KAMAZ 740.51-240 (Euro-2)
** Tipas – dyzelinis su turboįputimu
** Galia kW(a.j.) – 176(240)
** Cilindrų skaičius ir išdėstymas – 8, V-formos
** Darbinis tūris, l – 10,85
* Pavarų dėžė
** Tipas – mechaninė
** Pavarų skaičius – 10
* Kabina
** Tipas – įrengta virš variklio
** Įranga – su miegamąja vieta
* Ratai ir padangos
** Ratų tipas – diskiniai
** Padangų tipas – pneumatinės, kamerinės
** Padangų dydis – 10.00 R20 (280 R508)
* Bendros charakteristikos
** Didžiausias greitis, km/h – 90
** Maksimali galima sunkvežimio įveikimo įkalnė, % ne mažiau, – 18
** Posūkio spindulys, m – 9

## Nuorodos

* Oficiali svetainė
Juozas Sigitas Paransevičius

**Juozas Sigitas Paransevičius** (, g. 1941 m. kovo 5 d. Paliūnų kaime, Lenkijoje, dab. Palenkės vaivadijos Seinų apskrities Punsko valsčiuje) – pedagogas ir Lenkijos lietuvių visuomenės veikėjas.

## Biografija
Pradinę mokyklą lankė Pristavonyse. 1950 m. Lenkijos administracinė valdžia šeimą perkėlė į Mislibožo apskritį, po to kelis kartus privertė kilnotis iš vienos vieti į kitą, kol 1956 m. buvo leista grįžti į gimtuosius Paliūnus. Mokslus tęsė Suvalkų, vėliau Punsko bendrojo lavinimo licėjuose. Nuo 1959 m. studijavo Elko mokytojų seminarijoje, vėliau Varšuvos fizinės kultūros akademijoje.

Grįžęs į Punską, dirbo licėjaus mokytoju, 1970–1984 m. ir nuo 1985 m. – jo direktoriumi. 1981–1984 m. Punsko mokyklų komplekso direktorius. Nuo 1963 m. Lenkijos jungtinės darbininkų partijos narys. Paruošė pedagoginės metodinės medžiagos, lietuvių kalbos vadovėlį VII klasei.

Aktyviai reiškėsi Lenkijos lietuvių visuomeniniame gyvenime, spaudoje. Kelių knygų sudarytojas ir redaktorius). Daug prisidėjo prie lietuvių kultūros paminklų Lenkijoje išsaugojimo. Ilgametis (1972 – 1981 m.) Lenkijos lietuvių visuomeninės kultūros draugijos pirmininkas, vėliau Lenkijos lietuvių bendruomenės valdybos pirmininkas.

## Bibliografija
* Iš Suvalkų krašto praeities ir dabarties. (Konferencijos pranešimų rinkinys. Redaktorius J. S. Paransevičius), Aušra, Punskas, 1995;
* Lietuvių kūrybos antologija. (Sudarė S. Birgelis, I. Gasperavičiūtė, J. S. Paransevičius), Aušra, Punskas, 2000/01;
* Jonas Pajaujis ir kiti. Seinijos gyvenvietės ir gyventojai. (Sudarė J. S. Paransevičius), Aušra, Punskas, 2001;
* Punsko Kovo 11-osios licėjui 50. (Sudarė Juozas Sigitas Paransevičius, Marytė Černelienė, Irena Marcinkevičienė), Aušra, Punskas, 2006.

## Įvertinimas
* Ordino „Už nuopelnus Lietuvai“ Karininko kryžius

= Nuorodos =
* Biografija
KamAZ-5460-076-63

**KamAZ-5460-076-63** – rusiškas balninis vilkikas, nuo 2003 m. gaminamas Kamos automobilių gamykloje.

## Techniniai duomenys
* Ratų formulė – 4x2
* Gabaritiniai matmenys
** Ilgis – 6340 mm
** Plotis – 2500 mm
** Aukštis – 3120 mm
** Ratų bazė – 3950 mm
** Atstumas tarp priekinių ratų – 2040 mm
** Atstumas tarp galinių ratų – 2500 mm
* Svorio parametrai
** Sukomplektuoto sunkvežimio masė – 16 200 kg
* Variklis
** Modelis – KamAZ 740.64-420 (Euro-3)
** Tipas – dyzelinis su turbo įputimu ir įpučiamo oro atšaldymu
** Galia – 309 kW (420 AG)
** Cilindrų skaičius ir išdėstymas – 8, V formos
** Darbinis tūris – 11,76 l
* Pavarų dėžė
** Tipas – 12 pavarų automatizuota
* Kabina
** Tipas – įrengta virš variklio
** Įranga – 2 miegamosios vietos, panoraminis stogas
* Ratai ir padangos
** Padangų tipas – pripučiamos
** Padangų dydis – 315/60 R22,5
* Bendros charakteristikos
** Didžiausias greitis – 110 km/h
** Kuro atsarga – 2×350 l
** Kuro sąnaudos – 36 l/100 km
Kostas Cibulskas

**Kostas Cibulskas** (1896 m. vasario 18 d. Trakiškių kaime, šiaurės rytų Lenkijoje, dabartiniame Palenkės vaivadijos Seinų apskrities Punsko valsčiuje – 1985 m. birželio 16 d. Lietuvoje, Jurabarko rajono Veliuonoje) – chorvedys ir ūkininkas.

## Biografija
Didelę įtaką mažajam Kostui padarė senelis, altorių meistras ir Trakiškių kaimo *šaltyšius* (seniūnas) Jonas Cibulskas (1840–1921). Trakiškių seniūnu buvo ir tėvas Augustas Cibulskas (1862–1939). Kai pastarasis paseno, seniūnu tapo pats Kostas Cibulskas.

Mokėsi privačiai ir savarankiškai. 1926 m. pradėjo vadovauti pirmajam pasaulėtiniam chorui Punsko krašte. Šis 40 – 50 saviveiklininkų choras priklausė Švento Kazimiero draugijai, turėjusiai savo skyrius ir chorus Didžiuliuose, Ožkiniuose, Šlynakiemyje, Vaičiuliškėse, Valinčiuose. Visiems jiems vadovavo Kostas Cibulskas. Vėliau iš jų išsivystė savarankiški chorai, kurių vedimą perėmė Vincas Valinčius (1914–1996), P. Jankauskas, A. Vinikaitis.

Punsko choras giedodavo Punsko Švč. M. Marijos Dangun Ėmimo bažnyčioje, taip pat koncertuodavo, atlikdamas lietuvių kompozitorių kūrinius. 1936 metais lenkų administracinė valdžia choro veiklą uždraudė.

1941 m. vokiečių kariuomenė privertė Cibulskų šeimą išsikelti į Lietuvą, į Veliuoną. Po karo K. Cibulskas dirbo vietiniame kolūkyje, kol 1957 m. sunki liga 27 metams paguldė jį į lovą. Net ir būdamas sunkus ligonis su gimtuoju kraštu palaikė santykius laiškais.

## Bibliografija
Kostas Cibulskas. Punskiečių darbai ir likimai, (Parengė J. Cibulskaitė-Grigienė), Aušra, Punskas, 2000

## Nuorodos
* Biografija (Iš knygos "Punskiečių darbai ir likimai")
Alberto Contador

**Albertas Kontadoras** (piln. *Alberto Contador Velasco*, g. 1982 m. gruodžio 6 d. Madride, Ispanijoje) – ispanų plento dviratininkas.

2002 m. būdamas 19 metų, Alberto Contador laimėjo U-23 pirmenybes Ispanijoje, 2007 m. ir 2009 m. *[[Tour de France]]* su *Discovery Channel* komanda bei 2007 metų pabaigoje perėjęs į Astana komandą – 2008 m. *Giro d'Italia* ir *Vuelta a España*. Jis yra 5-tasis lenktynininkas ir 1-asis ispanas, laimėjęs visas 3 prestižiškiausias lenktynes. Kontadoro laimėtas 2010 m. *[[Tour de France]]* nugalėtojo titulas buvo anuliuotas dėl dopingo vartojimo, dviratininkas diskvalifikuotas 2 metams. 

## Nuorodos

* Apie ''David Yates''
Alicija Sitarskienė

**Alicija Jonuškaitė-Sitarskienė** (g. 1953 m. liepos 6 d. Seivų kaime, Punsko valsčius, Seinų apskritis, Palenkės vaivadija šiaurės rytų Lenkijoje) – lietuvių poetė, publicistė, redaktorė.

## Biografija
Pradinę mokyklą lankė Vaitakiemyje. Baigė Punsko bendro lavinimo licėjų, 1977 m. – Varšuvos universiteto Rusų kalbos fakultetą.

Dirbo Varšuvos žurnalų redakcijose. 1989–1996 m. Lenkijos lietuvių dvisavaitinio žurnalo „Aušra“ vyriausioji redaktorė. Įkūrė žurnalą vaikams „Aušrelė“, 1997–1999 m. jo vyriausioji redaktorė.

## Bibliografija
* *Prieškarinis Punskas*, Aušra, Punskas, 1993;
* *Būki mums motina*. (Iš Lenkijos lietuvių poezijos, išspausdinti keli Alicijos Sitarskienės eilėraščiai, red. Volanda Višniauskienė), Lietuvos rašytojų sąjungos leidykla, Vilnius 1995;
* *Jie mylėjo savo kraštą*, Aušra, Punskas, 1997;
* *Ošia jaunas atžalynas*. (Lenkijos lietuvių vaikų kūryba. Redaktorė), Aušra, Punskas, 1999,
* *Lietuvių kūrybos antologija* (išspausdinti keli Alicijos Sitarskienės eilėraščiai), Aušra, Punskas, 2000/01.

## Šaltiniai

= Nuorodos =
* Biografija
Augustinas Jakučionis

**Augustinas Jakučionis** (1884 m. rugpjūčio 19 d. Daugirdėliai, Alytaus valsčius – 1969 m. kovo 5 d. Kaunas) – Lietuvos pedagogas.

## Biografija
1904 m. baigęs Veiverių mokytojų seminariją mokytojavo Lenkijos pradžios mokyklose. 1915–1916 m. Vilniaus lietuvių dviklasės mokyklos vedėjas. 1919 m. dirbo Švietimo liaudies komisariate, 1919–1929 m. – Kauno „Aušros“ gimnazijos mokytojas. 1940–1941 m. Švietimo liaudies komisariato suaugusiųjų švietimo valdybos referentas, 1945–1949 m. Pedagoginės literatūros leidyklos redaktorius.

1905 m. vienas Lietuvos mokytojų profesinės sąjungos steigėjų. Pradžios mokykloms ir gimnazijų pirmosioms klasėms parengė vadovėlių. Spaudoje pasirašinėjo Juokų Senio, Jurgio Taučiabalio ir kt. slapyvardžiais.

## Bibliografija
* Kelias į šviesą, 3 d. elementorius; d. 1. 1916 m., 2 leid. 1939 m., d. 2 – 1921 m., 2 leid. 1938 m., d. 3 – 1933 m., 2 leid. 1937 m.
* Pirmoji pradžia, 1928 m.
* Aplinka ir kraštas, 1932 m.
* Praktiška rašymo ir skaitymo metodika, 1934 m.
* Oras, vanduo, žemė, 1934 m.
* Gamtos vadovėlis, 1936 m.
* Negyvoji gamta, 1936 m.
* Augalai, 1936 m.
* Elementorius suaugusiems, 1941 m., 2 leid. 1948 m.

## Šaltiniai
Meilutis Raimundas Jakučionis

**Meilutis Raimundas Jakučionis** (1929 m. rugpjūčio 28 d. Kaunas – 1992 m. balandžio 30 d. Vilnius) – Lietuvos teatro aktorius, teatrologas, menotyros kandidatas.

## Biografija
1952 m. baigė aktoriaus meistriškumo specialybę A. Lunačiarskio teatro meno institute Maskvoje. 1989 m. menotyros kandidatas.

1952–1957 m. Kauno dramos teatro (iki 1959 m. Kauno muzikinis dramos teatras) aktorius, 1957–1962 m. literatūros skyriaus vedėjas. 1962–1985 m. Kultūros ministerijos Meno reikalų valdybos viršininkas. 1985–1992 m. dėstė Kultūros darbuotojų tobulinimosi institute, instituto direktoriaus pavaduotojas mokslo reikalams; 1989 m. docentas.

## Bibliografija
* Teatrinių vilčių metai: Lietuvių dramos teatras 1935–1940 metais, 1989 m.

## Šaltiniai
Antanas Jakulis

**Antanas Jakulis** (1939 m. gegužės 28 d. Panemunis – 1984 m. birželio 16 d. Klaipėda) – Lietuvos kalbininkas, humanitarinių mokslų daktaras.

## Biografija
1961 m. baigė lietuvių kalbą ir literatūrą Vilniaus universitetą. 1967 m. filologijos mokslų kandidatas.

1961–1964 m mokytojavo Dubingiuose. 1967–1971 m. Šiaulių pedagoginio instituto dėstytojas, nuo 1971 m – Lietuvos konservatorijos Klaipėdos fakultetų dėstytojas, lietuvių kalbos ir literatūros katedros vedėjas. Nuo 1974 m. docentas.

Tyrinėjo lietuvių kalbos būsimojo laiko formų istoriją, senovės lietuvių raštiją, Panemunio šnektą.

## Bibliografija
* Knygos Nobaznystės leksika, išsp. 1995 m.

## Šaltiniai
Viktorija Salvinija Jakučiūnienė

**Viktorija Salvinija Jakučiūnienė** (g. 1936 m. rugsėjo 29 d. Kaune) – Lietuvos architektė.

## Biografija
Vyras Alfredas Antanas Jakučiūnas. 1961 m. baigė Kauno politechnikos institutą. 1961–1962 m. dirbo Miestų statybos projektavimo institute Vilniuje, 1962–1992 m. šio instituto Kauno filialo grupės vadovė, projektų vyr. architektė.

## Svarbiausi projektai
* Kavinės „Trys mergelės“ Kaune pastatas, 1967 m. ir interjeras, su vyru, 1967 m.
* Lietuvos žemės ūkio akademijos (nuo 1996 m. Lietuvos žemės ūkio universitetas) komplekso išplėtimas, su archit. N. Špikienė, K. Zykum
* Agrochemijos ir hidromelioracijos (dabar Agronomijos) fakulteto pastatas Noreikiškėse, 1978 m.
* Vaikų reabilitacijos sanatorija „Saulutė“, Druskininkai, 1985 m.
* Sanatorijos (dabar sveikatos ir poilsio centras) Vilnius miegamasis korpusas, Druskininkai, 1986 m.
* Vaistinė ir bendrovės „Lietprabas“ pastatas, Druskininkai, 1995 m.
* Nidos centro planas, su archit. A. Šilinskiene, R. Palukaičiu, 1965 m.
* Nidos buities tarnybų pastatas, 1967 m.

## Šaltiniai
Haustorija

**Haustorija** - parazitinio augalo šaknies ar grybo hifo išauga, kuri įsiskverbia į šeimininko audinius, bet nepažeidžia ląstelių plazminės membranos.

## Grybų haustorijos
Visų skyrių parazitiniai grybai gali turėti haustorijas. Jos gali būti įvairių formų - pūslelės, spiralės, pirštuotos. Kad padidintų haustorijos sąlyčio su plazmine membrana plotą ir taip palengvintų medžiagų siurbimą, grybas fermentais suskaido ląstelės sienelę.

## Augalų haustorijos
Haustorijas turi įvairūs parazitiniai augalai - džiovekliniai, kai kurie gegužraibiniai, brantas, paprastasis amalas.
Boleslovas Jakutis

**Boleslovas Jakutis** (1890 m. sausio 14 d. Kalviškė, Dūkšto valsčius – 1969 m. rugsėjo 28 d. Edinburgas) – Lietuvos karinis veikėjas, Generalinio štabo pulkininkas.

## Biografija

Baigė Rimšės liaudies mokyklą. Dalyvavo Pirmajame pasauliniame kare. 1915 m. baigė Karo mokyklą Maskvoje.

Grįžęs į Lietuvą 1919 m. vasario mobilizuotas į Lietuvos kariuomenę, Karo mokyklos vado adjutantas. 1920 m. sausio mėn. – 1921 m. gegužės mėn. Trečiosios brigados štabo viršininkas. 1920 m. dalyvavo Nepriklausomybės kovose su Lenkijos kariuomenės daliniais. Nuo 1921 m. gegužės mėn. ėjo Generalinio štabo III (Operacijų) skyriaus viršininko pareigas, nuo 1922 m. kovo mėn.– skyriaus viršininkas. 1923 m. sausio mėn. dalyvavo Klaipėdos sukilime, karo atašė prie Lietuvos vyriausybės atstovo Klaipėdoje. 1923 m. baigė Aukštuosius karininkų kursus, 1926 m. – Belgijos karo akademiją. Nuo 1926 m. gruodžio mėn. Vyriausiojo štabo III skyriaus susisiekimo dalies, nuo 1927 m. rugsėjo mėn. – skyriaus viršininkas; kartu dėstė Aukštuosiuose karininkų kursuose. 1927 m. Generalinio štabo pulkininkas. Nuo 1930 m. sausio mėn. karo atstovas Baltijos (Pabaltijo) valstybėms. Nuo 1937 m. gegužės dėstė Karo mokykloje. TSRS okupavus Lietuvą 1940 m. rugpjūčio mėn. iš kariuomenės atleistas.

1944 m. pasitraukė į Vokietiją, 1948 m. išvyko į Didžiąją Britaniją.

## Įvertinimas
* 1920 m. Vyčio kryžiaus 5 laipsnio ordinas
* 1928 m. Gedimino 3 laipsnio ordinas
* 1938 m. Vytauto Didžiojo 3 laipsnio ordinas

## Šaltiniai
Elena Jakutytė

**Elena Jakutytė** (1911 m. lapkričio 28 d. Buchara – 1999 m. kovo 9 d. Kaunas) – Lietuvos grafikė.

## Biografija
1932–1934 m. Vytauto Didžiojo universitete studijavo biologiją. 1950 m. baigė Kauno taikomosios ir dekoratyvinės dailės institutą. 1950–1970 m. dėstė Kauno vidurinėje meno mokykloje (nuo 1969 m. Kauno J. Naujalio vidurinė meno mokykla).

## Kūryba
Kūrė daugiausia linoraižinius ir monotipijas. Sukūrė ekslibrisų, atvirukų, knygų iliustracijų, apipavidalino knygų (Aleksejus Tolstojus. „Auksinis raktelis, arba Buratino nuotykiai“ 1947 m.; „Vilkas ir ožiukai“ 1949 m.) Kūriniams būdingos lietuvių liaudies grafikai artimos dekoratyvios, apibendrintos formos, ekspresyvi raižysena, liaudies dainų ir švenčių tematika, tautodailės motyvai; monotipijos laisvo, ekspresyvaus piešinio, subtilių pastelinių spalvų derinių.

**Svarbiausi kūriniai:**
* Kaukės, ciklas, 1957 m.
* Pavasaris, estampas, 1964 m.
* Šv. Jurgis, monotipija, 1965 m.
* Joninės, ciklas, 1966 m.
* Gegele raiboji, estampas, 1967 m.
* Oi tu rūta, rūta, estampas, 1968 m.
* Poeto sodas, estampas, 1969 m.

Parodose dalyvavo nuo 1952 m. Individualios parodos surengtos Kaune ir Vilniuje. Kūrinių turi Lietuvos dailės muziejus, Nacionalinis Čiurlionio dailės muziejus.

## Šaltiniai
Jonas Jamielkovskis

**Jonas Jamielkovskis** (, apie 1578 m. Žemaitija – 1649 m. spalio 1 d. Vilnius) – SJ, Lietuvos kunigas, jėzuitas.

## Biografija
Mokėsi Rygoje ir Vilniuje. 1599 m. Rygoje įstojo į jėzuitų ordiną. 1614-1618 m. Kražių jėzuitų superioras, Kražių kolegijos statytojas, 1618-1620 m. ir 1644-1647 m. kolegijos rektorius. 1620-1624 m. Vilniaus noviciato rektorius ir 1625-1626 m. profesų namų prepozitas, 1627-1630 ir 1639-1641 m. Lietuvos jėzuitų provincijos provincijolas. 1631-1639 m. dirbo Varšuvos jėzuitų kolegijoje.

## Šaltiniai
Kalcio karbonatas

**Kalcio karbonatas** – kalcio ir angliarūgštės druska. Tai plačiai paplitusi medžiaga, dažnai aptinkama uolienose ir gyvūnų skeletuose.

## Cheminės savybės
Kalcio karbonatas pasižymi tipiškomis karbonatams savybėmis.
Reaguoja su stipriomis rūgštimis, išskirdamas anglies dioksidą:

CaCO3(k) + 2 HCl(aq) → CaCl2(aq) + CO2(d) + H2O(s)

Kaitinamas (aukštesnėje nei 840&nbsp;°C temperatūroje) išskiria anglies dioksidą ir sudaro kalcio oksidą. Reakcijos entalpija 178 kJ /mol:

CaCO3 → CaO + CO2

Reaguoja su vandeniu, kuriame yra ištirpusio anglies dioksido, sudarydamas tirpų kalcio bikarbonatą:

CaCO3 + CO2 + H2O → Ca(HCO3)2

Ši reakcija svarbi karbonatinių uolienų erozijoje, formuojantis urvams, ir yra kieto vandens priežastis daugelyje regionų.

## Gavimas
Didžioji dalis pramonėje naudojamo kalcio karbonato išgaunama kasybos būdu. Grynas kalcio karbonatas (pvz., maistui ir farmacijai) gali būti gautas iš gryno iškastinio šaltinio (įprastai – marmuro).

Kalcio karbonatas gali būti gaminamas kalcinuojant kalcio oksidą.

CaCO3 → CaO + CO2

CaO + H2O → Ca(OH)2

Ca(OH)2 + CO2 → CaCO3 + H2O

## Paplitimas gamtoje
Kalcio karbonatas sudaro šiuos natūraliai aptinkamus mineralus:
* Aragonitas
* Kalcitas
* Vateritas ar (μ-CaCO3)

Kalcio karbonato mineralai aptinkami šiose uolienose:
* Kreida
* Klintys
* Marmuras
* Travertinas


Image:002CalcitePER.jpg|Kalcitas
Image:Aragonite.jpg|Aragonitas
Image:MarbleUSGOV.jpg|Marmuras
Image:Kalktuff-Block_Schloss-Tuebingen_2.jpg|Travertinas


## Panaudojimas
Kalcio karbonatas naudojamas statybose, kartais grynas (pvz., marmuras), dažniau – kaip statybinės medžiagos (pvz., cemento) sudedamoji dalis.
Taip pat naudojamas gryninant geležį, plastikų, dažų, popieriaus gamybai, kaip šveitiklis buitinėse valymo priemonėse ir t. t.

Medicinoje naudojamas kaip pigus kalcio papildas mityboje. Kalcio karbonatas gali būti naudojamas kaip fosforo surišiklis gydant hiperfosfatemiją (dažniausiai esant chroniškiems inkstų veiklos sutrikimams). Taip pat naudojamas kaip inertiškas užpildas kitų vaistų tablečių gamyboje. Per didelis kalcio karbonato suvartojimas gali sukelti hiperkalcemiją, kurios simptomai – vėmimas, pilvo skausmai, pakitusi protinė būklė.

Kalcio karbonatas naudojamas sumažinti dirvožemių ir vandens rūgštingumą.